18/10/2013 | Administración LocalMunicipal
Touro
Anuncio de notificación da resolución da Alcaldía do 30 de setembro de 2013

ANUNCIO Notificación da resolución da Alcaldía do 30 de setembro de 2013, sobre limpeza da leira número 144, polígono 505, e execución subsidiaria no lugar do Empalme de Vilar, concello de Touro Instruído expediente de limpeza de leira número 144, polígono 505, e execución subsidiaria no lugar do Empalme de Vilar, concello de Touro, e non sendo posible practicar a súa notificación por resultar descoñecido o seu domicilio, de conformidade co disposto no artigo 59.5 da Lei 30/1992, de réxime xurídico das administracións públicas e procedemento administrativo común, procédese á súa notificación a través da publicación da presente RESOLUCIÓN DA ALCALDÍA Con data 29 de maio de 2011, número de entrada 616, dona Purificación Millán Riveiro, denuncia a existencia dunha leira, a número 144, polígono 505, do lugar do Empalme de Vilar-Touro, que estando preto da súa vivenda, ten abundante maleza e en situación de abandono. Expón a existencia de risco de incendio e a situación de insalubridade que elo conleva. Manifesta que dita leira é propiedade de dona Yolanda Soledad Viagas Aztout. Con data 2 de xuño de 2011, número de saída 505, remítese a dona Yolanda Soledad Viagas Aztout, por correo certificado, escrito do Concello de Touro, no cal se pon en coñecemento de dona Herminia Lago a denuncia formulada por dona Purificación Millán, ós efectos de subsanar o feito denunciado ou presentar alegacións ou documentación e probas necesarias para defender os seus dereitos. O Servizo de Correos devolve ó Concello a carta certificada, por ser imposible a súa entrega. Novamente, con data 4/12/2012 e número de saída 1105, envíase por correo certificado á citada denuncia interposta contra dona Herminia Lago, sendo devolta polo Servizo de Correos, ó non retirada, non entregada. Con data 21 de agosto de 2013, número de entrada 846, preséntase informe técnico do axente da Comandancia do Posto da Garda Civil de Touro, TIP n.º Y-38.528-C, no cal se sinala que: “A juicio del agente se aprecia en la parcela 144 (polígono 505), lugar de Vilar-Touro, un total abandono de la misma, con el consiguiente riesgo de que, una vez se seque la maleza, alguien tire una colilla, se produzca un incendio. La parcela colindante, de doña Eira Montufar Del Saz, tiene una vivienda”. Fundamentos xurídicos: – O artigo 9.4 da Lei 9/2002, do 30 de decembro, de ordenación urbanística e protección do medio rural de Galicia, modificado pola Lei 2/2010, do 25 de marzo, sinala que: “Os propietarios de terras conservarán e manterán o solo natural e, se é o caso, a masa vexetal nas condicións precisas que eviten a erosión e os incendios, impedindo a contaminación da terra, o aire e a auga”. – O artigo 199.2 da citada Lei 9/2002 di que: “Os concellos ordenarán, de oficio ou a instancia de calquera interesado, mediante o correspondente expediente e previa audiencia aos interesados, a execución das obras precisas para conservar aquelas nas condicións, coa indicación do prazo de realización”. – O artigo 21 da Lei 3/2007, do 9 de abril, de prevención e defensa contra os incendios forestais, modificado pola Lei 7/2012, do 28 de xuño, de montes de Galicia, sinala que nos espazos previamente definidos como redes secundarias de faixas de xestión de biomasa nos plans municipais de prevención e defensa contra os incendios forestais, será obrigatorio para as persoas responsables, nos termos establecidos no artigo 21 ter desta lei, xestionar a biomasa vexetal nunha franxa de 50 metros perimetral ao solo urbano, de núcleo rural e urbanizable delimitado, así como arredor de edificacións, vivendas illadas e urbanizacións, depósitos de lixo, parques e instalacións industriais, situadas a menos de 400 metros do monte, de acordo cos criterios para a xestión da biomasa estipulados nesta lei e na súa normativa de desenvolvemento. Ademais, nos primeiros 30 metros non poderá haber as especies sinaladas na disposición adicional terceira desta lei (piñeiros, mimosas, acacias, eucaliptos, queirugas, carqueixas, xestas, fentos, silvas e toxos). Polo exposto, ante a situación de risco de incendio e de insalubridade que elo supón RESOLVO: 1. Requirir a dona Yolanda Soledad Viagas Aztout para que proceda a limpar a maleza existente na leira da súa propiedade, número 144, polígono 505, do lugar do Empalme de Vilar-Touro, no prazo de 15 días naturais desde a recepción deste requirimento.2. En caso contrario, e transcorrido o citado prazo, o Concello procederá coa realización da execución subsidiaria ou ben forzosa do citado traballo de limpeza, repercutíndolle o custo á propietaria obrigada.3. Dar trámite de audiencia á citada propietaria para que no prazo de 10 días hábiles formule alegacións ou presente documentación oportuna. RECURSOS: Contra este acordo, que pon fin á vía administrativa, poderá Vd. interpoñer potestivamente recurso de reposición ante o órgano que ditou o acto. O prazo para interpoñe-lo recurso será dun mes, contado desde a data de notificación da presente resolución, non podendo interpoñer recurso contencioso-administrativo ata que sexa resolto o recurso de reposición ou se teña producido a súa desestimación por silencio. Transcorrido un mes desde a interposición do recurso de reposición sen que se notifique a súa resolución, entenderase desestimado por silencio administrativo e quedará expedita a vía contencioso-administrativa, podendo interpoñer recurso contencioso-administrativo no prazo de 2 meses, contados desde o seguinte a aquel en que se notifique a resolución expresa do recurso potestativo de reposición, ou no prazo de 6 meses desde que se entenda o recurso desestimado por silencio segundo dispón o artido 46.1 da Lei 29/1998, do 13 de xullo. O recurso contencioso-administrativo pode interpoñerse directamente ante o Xulgado do Contencioso-Administrativo correspondente no prazo de 2 meses, contados desde o día seguinte ó de notificación da presente resolución. Touro, a 4 de outubro de 2013. O alcalde Asdo.: Ignacio Codesido Barreiro